CELEX: 32022R0149
Language: et
Date: 2022-02-03 00:00:00
Title: Nõukogu määrus (EL) 2022/149, 3. veebruar 2022, millega muudetakse määrust (EL) nr 101/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias

4.2.2022   
               
               
                  ET
               
               
                  Euroopa Liidu Teataja
               
               
                  L 25/7
               
            
         NÕUKOGU MÄÄRUS (EL) 2022/149,
         3. veebruar 2022,
         millega muudetakse määrust (EL) nr 101/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 215,
         võttes arvesse nõukogu 31. jaanuari 2011. aasta otsust 2011/72/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Tuneesias, (1)
         
         võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
         ning arvestades järgmist:
         
                     (1)
                  
                  
                     Nõukogu määrusega (EL) nr 101/2011, (2) rakendatakse otsuse 2011/72/ÜVJP kohast selliste isikute ja üksustevarade külmutamist, keda peetakse vastutavaks Tuneesia riigivara omastamise eest,.
                  
               
                     (2)
                  
                  
                     3. veebruaril 2022 võeti vastu otsus (ÜVJP) 2022/154, (3) millega muudetakse otsust 2011/72/ÜVJP tingimuste osas, mille alusel võivad surnud isiku rahalised vahendid olla jätkuvalt külmutatud.
                  
               
                     (3)
                  
                  
                     See muudatus kuulub aluslepingu reguleerimisalasse ja seepärast on selle rakendamiseks vaja liidu tasandi õigusakti, eelkõige selleks, et tagada ühetaoline kohaldamine kõigis liikmesriikides.
                  
               
                     (4)
                  
                  
                     Seepärast tuleks määrust (EL) nr 101/2011 vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 101/2011 muudetakse järgmiselt.
            
                        1)
                     
                     
                        Lisatakse järgmine artikkel:
                        
                           „Artikkel 2a
                           I lisas loetellu kantud isiku surma korral:
                           
                                       a)
                                    
                                    
                                       kui kõnealune isik mõisteti kriminaalkorras süüdi riigivara omastamise eest enne tema surma, jätkatakse talle kuulunud või tema omandis, valduses või kontrolli all olevate rahaliste vahendite ja majandusressursside külmutamist seni, kuni kohtumäärused ebaseaduslikult omastatud riigivara tagastamiseks ja rahatrahvide tasumiseks on täidetud;
                                    
                                 
                                       b)
                                    
                                    
                                       kui kõnealust isikut ei ole enne tema surma kriminaalkorras süüdi mõistetud riigivara omastamise eest, jätkatakse talle kuulunud või tema omandis, valduses või kontrolli all olnud rahaliste vahendite ja majandusressursside külmutamist mõistliku aja jooksul, kui artikli 12 lõikest 5 ei tulene teisiti. Kui selle aja jooksul on esitatud tsiviilhagi või halduskaebus riigivara tagastamiseks, jäävad rahalised vahendid ja majandusressursid, mis sellele isikule kuulusid või mis olid tema omandis, valduses või kontrolli all, külmutatuks kuni hagi või kaebuse rahuldamata jätmiseni või selle rahuldamise korral seni, kuni kohtumäärus ebaseaduslikult omastatud rahaliste vahendite tagastamise kohta on täidetud.“;
                                    
                                 
                     
                  
                        2)
                     
                     
                        artiklisse 12 lisatakse järgmine lõige:
                        
                           „5.   Kui nõukogu teeb kindlaks, et artiklis 2a sätestatud tingimused surnud isikule kuulunud või tema omandis, valduses või kontrolli all olnud rahaliste vahendite ja majandusressursside külmutamise jätkamiseks ei ole enam täidetud, muudab ta I lisas esitatud loetelu vastavalt vajadusele.“
                        
                     
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. veebruar 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  ELT L 28, 2.2.2011, lk 62.
         
            (2)  Nõukogu 4. veebruari 2011. aasta määrus (EL) nr 101/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias (ELT L 31, 5.2.2011, lk 1).
         
            (3)  Nõukogu 3. veebruari 2022. aasta otsus (ÜVJP) 2022/154, millega muudetakse otsust 2011/72/ÜVJP, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias (vt käesoleva Euroopa Liidu Teataja lk 2022/154).